Լիա Քամալյան

Լիա Արշավիրի Քամալյան (1929, սեպտեմբերի 10, Ստեփանակերտ - 2005, հուլիսի 21, Երևան), հայ վիրուսաբան, իմունաբան։ Բժշկական գիտությունների դոկտոր (1968), պրոֆեսոր (1972)։

Կենսագրություն 
1950 թվականին ավարտել է Երևանի պետական բժշկական ինստիտուտը։ 1961-1971 թվականներին եղել է ՀԽՍՀ ԳԱ ռադիոկենսաբանության ԳՀ բաժանմունքի, 1971-1973 թվականներին՝ Մոլեկուլային կենսաբանության ինստիտուտի վիրուսաբանության, 1973-1990 թվականներին՝ Ռենտգենաբանության և ուռուցքաբանության ԳՀԻ վիրուսաբանության և իմունաբանության լաբորատորիաների վարիչ։

Գործունեություն և ճանաչում 
Զբաղվել է չարորակ նորագոյացություններով հիվանդների իմունառեակտիվության հետազոտությամբ և հայտնաբերված իմունային անբավարության շտկման բնական ու սինթետիկ հակավիրուսային նյութերի և ինտերֆերոնի մակածիչների հայտնաբերման, վիրուսազուգորդված ուռուցքների կանխարգելման ու բուժման եղանակների մշակմամբ։

Անդամակցություն 
 «Ինտերֆերոն» միջազգային ընկերակցության անդամ, 1980 
 Իմունաբանության և ալերգիաբանության միջազգային ընկերակցության անդամ, 1999 
 ՀՀ Հակաուռուցքային միության անդամ, 1997

Երկեր  
Интерфероны в онкологии, Е., 1989 (համահեղինակ).

Ծանոթագրություններ  

Հայ բժշկուհիներ
Հայ վիրուսաբաններ
Հայ իմունաբաններ
Երևան քաղաքում մահացածներ
Բժշկական գիտությունների դոկտորներ
Երևանի պետական բժշկական համալսարանի շրջանավարտներ
Հայ պրոֆեսորներ